open-index/open-wikipedia-markdown huggingface dataset:
Snarøya Skoles Musikkorps

**Snarøya Skoles Musikkorps** ble stiftet 1. september 1949. Korpset har idag ca. 70 medlemmer fordelt på hovedkorps, juniorkorps og aspirantkorps. Korpsets omsetning er på nær 1 million kroner og hovedinntektskilden er to årlige loppemarked. Korpset er tilsluttet Norges Musikkorps Forbund (NMF) gjennom Asker og Bærum Distrikt av Akershus krets.
 

## Historie
Det første hornorkester på Snarøya, ble startet så tidlig som i 1870. Det var en dobbel-sekstett, som hadde tilknytning til Snarøen Bruk. Korpset var i virksomhet til bruket ble nedlagt.
Det første skolekorpset ble startet i 1924 og hadde første opptreden på fjorden med "Vassholmskøyta" for å ta imot Roald Amundsen. I årene som fulgte, var korpset et fast innslag ved svært mange begivenheter på Snarøya, men problemer med rekruttering gjorde at korpset ble avviklet i 1933. Det nåværende korpset ble startet høsten 1949, men for å få nok musikanter tok man som første korps i Bærum også med jenter.

Mot midten og slutten av 1950-tallet, ble det en hektisk byggevirksomhet på Snarøya, og elevtallet på skolen økte raskt. Dette ga også bedre muligheter for korpset, og med flere medlemmer og bedre økonomi kunne de kjøpe nye instrumenter, skaffe musikantene bedre opplæring og øke reisevirksomheten. I 1960 fikk korpset også sin egen fane.

Fra 1960 og utover deltok korpset i en lang rekke stevner i Norge og i 1969 ble korpsets 20-årsjubileum markert ved at det ble avholdt kretsstevne på Snarøya med mer enn 26 deltagende korps med om lag 1600 musikanter. 
Korpset spilte inn en kassett i et lydstudio i Oslo i 1970.

I 1974 feiret korpset 25-årsjubileum og hadde i den anledning skiftet ut sine gamle uniformer. Dette året arrangerte korpset for første gang "Høst-paraden", en årlig høstkonsert med korps fra Asker og Bærum, på Snarøya skole.

I 1990 satte korpset opp musikalen Bugsy Malone sammen med Snarøya Dixieband i Sandvika Kino.
Korpset har siden deltatt i flere festivaler, blant annet Korpsfestivalen i Horten, Skjærgårdsfestivalen på Tjøme, Janitsjarfestivalen på Hamar, Korpsfestivalen i Farsund, Spill Selv i Lillehammer (med notering i Guiness rekordbok for største marsjerende spillende korps (Hamar)) og reist på tur i Skandinavia og Europa.

Konserter har blitt holdt sammen med Braathens SAFE bedriftskor, Snarøya Dixieband og Høvik Janitsjarorkester. I 1997 ble korpset invitert av Evje skole til Bærum storkorps hvor 11 korps hadde fellesøvelser og avsluttende konsert i Oslo konserthus.
Statsarkivet i Stavanger

**Statsarkivet i Stavanger**
er en del av Arkivverket. Statsarkivet tar vare på arkivene etter lokale og regionale statlige organ i Rogaland fylke. Institusjonen ble opprettet i 1970. I 1949 ble statsarkivkontoret i Stavanger etablert, underlagt Statsarkivet i Bergen. Statsarkivet i Stavanger har et nasjonalt ansvar for å dokumentere norsk petroleumshistorie på arkivsiden. Statsarkivet tar også i mot og bevarer andre private arkiv. 

## Lokalisering
Statsarkivkontoret holdt til i kjellerlokaler på Stavanger sykehus fra 1949 til 1964. I 1964 flyttet institusjonen inn i det nye Norges Bank-bygget på Domkirkeplassen. Lokalene i IMI-bygget i Bergelandsgt. 30 ble tatt i bruk i 1987. I 2017 flyttet Statsarkivet samme med Interkommunalt Arkiv i Rogaland og Stavanger byarkiv til et nybygg, Arkivenes hus, på universitetsområdet på Ullandhaug.

## Statsarkivarer
* 1970: Harald Aurenes (1902 - 1970) 
* 1970 - 2005: Hans Eyvind Næss (1943 - )
* 2006 - 2013: Sigve Gramstad (1948 - )
* 2013 - : Inger Messmer (1962 - )

## Litteratur
* Statsarkivet i Stavanger. *Dokumentene forteller* (Riksarkivaren, skriftserie 18, 2004)

## Eksterne lenker
* Arkivverkets hjemmeside
Sandnes Aducerverk (SAV)

**AS Sandnes Aducerverk** (**SAV**) var en metallbearbeidende industribedrift i Sandnes (Rogaland). Bedriften ble grunnlagt under navnet Sandnes Industritomter A/S i 1943. Allerede året etterpå ble navnet skiftet til Sandnes Aducerverk. Bedriften ble nedlagt i 1986.

Sine første lokaler hadde bedriften i Sandnes sentrum ved Sandnes støperi. I 1947 flyttet Sandnes Aducerverk til nye lokaler på Hana. Gjennom 1950- og 1960-tallet ekspanderte bedriften. Det ble kjøpt en ny tomt på Riska. Fabrikklokalene der ble offisielt åpnet i 1972. Fram til 1984 foregikk produksjonen til Sandnes Aducerverk både på Hana og Riska. Dette året ble fabrikkbygningen på Hana solgt og hele produksjonen samlet på Riska.

## Kilder
*Ernst Lapin: Sandnes - ide, innsats og industri. ISBN 978-82-92004-21-0
Interkommunalt arkiv i Rogaland

**Interkommunalt Arkiv i Rogaland IKS** (IKA Rogaland) er et interkommunalt selskap eid av 22 kommuner i Rogaland, Rogaland fylkeskommune og fire interkommunale selskaper. IKA Rogaland ble stiftet 1. januar 1976 og var det første interkommunale arkivet som ble etablert i Norge. Arkivet har 13 ansatte og har per i dag plass til 15 km med arkivmateriale. Arkivet er et av flere interkommunale arkiv som finnes i Norge. 

## Historie
Interkommunalt arkiv i Rogaland ble etablert fordi daværende statsarkivar i Stavanger, Hans Eyvind Næss, ønsket å styrke arkivvernet i offentlig sektor. Da IKA Rogaland ble etablert i 1976 hadde det 13 medlemskommuner. I dag er alle kommunene i Rogaland medlemmer, unntatt Stavanger kommune som har eget byarkiv. Fra 2017 gikk også Rogaland Fylkeskommune inn som eier.  

De første ti årene drev IKA Rogaland hovedsakelig med ordning av eldre og avsluttet arkivmateriale til medlemskommunene. Etterhvert begynte også IKA Rogaland med konsulentbistand og kursvirksomhet. På 1990-tallet begynte også IKA Rogaland å gi rådgiving innenfor bruk av IT i arkivdanningen og var med på å utvikle KOARK, som er et arkivsystem. 

I 1992 vedtok Odelstinget Lov om akiv og i 1999 forelå forskriftene til denne loven. Denne loven hadde stor betydning for videreutviklingen av IKA Rogaland og åpnet også opp for at det også skulle være et depot. I 2002 ble dermed IKA Rogaland depot og mottok i august samme året første avlevering av arkivsaker. En annen følge av loven var at IKA Rogaland gikk fra å være et interkommunalt foretak til et interkommunalt selskap.

I 2017 flyttet Interkommunalt Arkiv i Rogaland til Arkivenes hus på Ullandhaug i Stavanger. De ble da samlokalisert med Statsarkivet i Stavanger, Stavanger byarkiv og deler av Misjonsarkivet. Arkivenes Hus er et moderne arkivbygg med utstillingsområde, lesesal og kafe. 

## Oppgaver
IKA Rogaland sine hovedoppgaver er både å gi rådgiving og holde kurs innenfor moderne arkivdanning og arkivplanlegging og være et depot for eldre arkivmateriale i kommunene. Som depot, tar IKA Rogaland imot både arkiv, både i papir og elektronisk format.

Arkivet skal ta vare på materiale og gjøre det tilgjengelig for offentlig bruk, forskning og kulturelle formål. Det skal også være med å utvikle effektive og rasjonelle arkivtjenester for sine eiere.

## Styreform
Det øverste organet for selskapet er representantskapet, som alle medlemskommunene deltar i. Representantskapet velger 4 representanter fra kommunene til styret. I tillegg skal også de ansatte velge 1 representant til styret. 

## Beliggenhet
IKA Rogaland har kontorer og magasin i Arkivenes Hus, som har adresse Richard Johnsens gate 12 på Ullandhaug i Stavanger. Arkivenes Hus er en del av Ipark. IKA Rogaland deler også lesesal med Statsarkivet i Stavanger og Stavanger byarkiv. Her kan publikum få tilgang til arkivmaterialet. 

## Kilder
*Interkommunalt arkiv i Rogaland sin hjemmeside
Kunst-o-meter

**Kunst-o-meter** er et digitalt formidlingsprosjekt på Stavanger kunstmuseum, som startet i 2012. Prosjektet tar utgangspunkt i videoinstallasjonen *Tristan’s Ascension (The Sound of a Mountain Under a Waterfall)*, av den amerikanske kunstneren Bill Viola, som vises permanent på Stavanger kunstmuseum. Kunst-o-meter er en digital fotoboks som registrerer publikums kunstopplevelser på film.

Kunst-o-meter er produsert i samarbeid med produksjonsselskapet Jazzmontør og ble støttet av Norsk kulturråd.

## Kilder
* Stavanger kunstmuseum, Kunst-o-meter, besøkt: 23.11.2012
* Digitalt fortalt Kunst-o-meter, besøkt: 23.11.2012
Sylindertrykkpresse

En **sylindertrykkpresse** er en betegnelse for høytrykkmetoder som bruker en sylinder enten direkte for trykkbildet eller som mottrykk. 

De første trykkpressene var såkalte håndtrykkpresser lagd av tre, og fra begynnelsen av 1800-tallet begynte man å produsere dem i støpejern. Disse første trykkpressene var manuelle flattrykkpresser. «Trykkbildet», det som skulle trykkes, ligger flatt, og trykksverte måtte påføres for hånd og trykkebevegelsen gjøres på nytt for hvert nytt ark som skulle trykkes. I 1812 oppfant Friedrich König hurtigpressen, der han tok i bruk sylindertrykk, som var et helt nytt prinsipp. I disse sylindertrykkpressene påføres trykkfarge og trykkebevegelsen gjøres ved hver omdreining av sylinderen. Også i sylindertrykkpressene ligger trykkbildet flatt. De første hurtigpressene hadde også manuell papirpålegging. Siden hurtigpressene trykte vesentlig fortere enn de manuelle, krevde at noen hadde som sin jobb å mate dem med papir. Slik fikk kvinner for første gang innpass i trykkeriene, som «påleggersker» eller maskinpiker. 

## Kilder
*Andersgaard, Ingrid (1975): *Striden mellom settersker og typografer i trykkeriene i Kristiania 1870-årene-1907*, Tromsø: Universitetet i Tromsø
*Eide, Martin (red.) (2010): *Norsk presses historie 1660-2010. Bind 1 En samfunnsmakt til 1660-1880*, Oslo: Universitetsforlaget ISBN 978-82-15-01551-4
*Høgh, Marie og Fredrikke Mørck (1914): *Norske kvinder. En oversigt over deres stilling og livsvilkaar i hundredeaaret 1814-1914*, Kristiania: Berg og Høgh's Forlag.
Elsa Ramberg

**Elsa Ramberg** (født 1911, død 2001) var en norsk danserinne og koreograf. Hun studerte hos Augusta Johannesén og fikk arbeid på Chat Noir da hun var 15 år gammel. Ramberg var blant annet med i Ernst Rolfs revyer og kjente godt Tutta Rolf. Hun danset i Chat Noir-balletten helt fram til 1951/52, i mange år som captain. Hun var også koreograf og satte opp mange revyer i begynnelsen av 50-årene. I tillegg utformet hun danser for Inga Bjørnsons Barneteater. Da Gerd Kjølas og Louise Brown i 1948 startet Ny Norsk Ballett, var hun med der. Etter sin danserkarriere startet hun sin egen ballett- og steppe-skole. Denne drev hun fram til hun ble undervisningsleder på «Hennes Verden» - Oslo Mannequinskole. Hun underviste også flyvertinnene i SAS og Braathens SAFE, samt på Friundervisningen.

Hun var gift med Otto Nielsen fra 1938 til 1945. De fikk en datter, Ann-Cathrin Ramberg.

## Referanser


## Eksterne lenker
*
Eliteserien i innebandy for kvinner

**Eliteserien i innebandy for kvinner** er det øverste nivået i norsk innebandy. Eliteserien består av 6 lag.

## Medaljeoversikt

### Medaljefordeling siden 2006/07-sesongen
:*Oppdatert etter 2018/19-sesongen*

1  har også medaljer vunnet av og med .

## Eksterne lenker
* 
* Statistikk frem til 2014/15-sesongen
Philippa Boyens

**Philippa Jane Boyens** (født 1962) er en manusforfatter og filmprodusent fra New Zealand. Hun var en av manusforfatterne for Peter Jacksons filmer *[[Ringenes herre (filmserie)|Ringenes herre]]*, *[[King Kong (2005)|King Kong]]*, *[[Alle mine kjære (film)|Alle mine kjære]]* og *[[Hobbiten (filmserie)|Hobbiten]]*, alle skrevet sammen med Peter Jackson og Fran Walsh.

Boyens vant Oscar for beste filmatisering sammen med Jackson og Walsh for *[[Ringenes herre: Atter en konge]]* ved Den 76. Oscar-utdelingen i 2004. Hun har også vært samprodusent i alle av filmer regissert av Jackson siden *King Kong*, samt i *[[District 9]]*.

## Biografi
Boyens var deltidsstudent ved University of Auckland, der hun fikk sin bachelor-grad i engelsk og historie i 1994. Hun fikk utmerkelsen *Distinguished Alumni Award* fra universitet i 2006.

Boyens ble i 2004 utnevnt til medlem av New Zealands fortjenstorden.

## Filmografi
### Forfatter

### Produsent

### Lydspor

## Referanser


## Eksterne lenker
*
Hobbiten: En uventet reise

***Hobbiten: En uventet reise*** (originaltittel: *The Hobbit: An Unexpected Journey*) er en newzealandsk-amerikansk fantasyfilm fra 2012 regissert av Peter Jackson. Historien er satt til et oppdiktede sted kalt Midgard. Trollmannen Gandalf besøker hobbiten Bilbo Lommelun og overbeviser ham om å bli med 13 dverger på et oppdrag på tvers av Midgard for å gjenvinne Ensomfjellet fra dragen Smaug. Handlingen foregår forut for de tre *[[Ringenes herre (filmserie)|Ringenes herre-filmene]]* (som ble filmatisert fra 2001 til 2003). *En uventet reise* er den første filmen i trilogien om Hobbiten. Alle er basert på J.R.R. Tolkiens roman *[[Hobbiten]]* (1937).   

Den ble en stor publikumsuksess, men fikk blandet mottakelse av anmelderne. 

Den ble etterfulgt av **. 

## Om filmen

### Popularitet og økonomi
*En uventet reise* ble meget populær. Den innbrakte 1,021 mrd dollar på verdensbasis, hvorav $329 millioner i USA, $88 millioner i Tyskland, $79 millioner i Storbritannia, $50 millioner i Kina og nesten $12 millioner i Norge. Den ble den fjerde mest innbringende filmen på verdensbasis i 2012 og er den mest innbringende av de tre Hobbit-filmene (både i USA og globalt).

Produksjonskostnadene var på ca $200 millioner.

### Anmelderne
Filmen fikk blandet mottakelse av kritikerne. Den amerikanske filmanmelderen Leonard Maltin gav den 2 av 4 stjerner.

Den fikk en forholdsvis god mottakelse av de norske anmelderne. Blant annet så gav *[[Aftenposten]]*, *[[Dagsavisen]]*, ''BA'' og *[[Filmpolitiet]]* den terningkast fem, *[[VG]]* og ''Adressa'' terningkast fire og *[[Dagbladet]]* tre.

### Bakgrunn
Filmmanuset ble skrevet av Peter Jackson og hans samarbeidspartnere igjennom mange år Fran Walsh og Philippa Boyens (som også var medforfattere med ham til *Ringenes herre*), samt Guillermo del Toro, som opprinnelig var valgt til å regissere prosjektet før han forlot prosjektet i 2010.

### Annet
Filmen har en lengde på 2 timer og 49 minutter. Det finnes også en utvidet versjon på litt over 3 timer.

## Rolleliste

## Referanser


## Eksterne lenker
*
Hukkelvatna

**Hukkelvatna** viser til to innsjøer i Hukkelvatna naturreservat i Midtre Gauldal 

*Storhukkelvatnet og
*Litlhukkelvatnet

## Se også
*Hukkelvatna naturreservat
Eliteserien i vannpolo for menn

**Eliteserien i vannpolo for menn** er det øverste nivået i norsk vannpolo.

## Medaljeoversikt
* **[[Eliteserien i vannpolo for menn 2019/20|2019/20]]** (5 lag): *Serien avbrutt for Covid-19-pandemien.*
* 2018/19 (4 lag): Vika, Namsos, Stavanger
* 2017/18 (5 lag): Vika, Namsos, LRK
* 2016/17 (4 lag) Vika, Stavanger, Namsos
* 2015/16 (6 lag): Vika, Stavanger, Namsos
* 2014/15
* 2013/14
* **[[Eliteserien i vannpolo for menn 2012/13|2012/13]]** (4 lag): Vika, Landøya, Stavanger
* **[[Eliteserien i vannpolo for menn 2011/12|2011/12]]** (6 lag): Landøya, Vika, Nordby
* **[[Eliteserien i vannpolo for menn 2010/11|2010/11]]** (7 lag): Landøya, Stavanger, LRK
* **[[Eliteserien i vannpolo for menn 2009/10|2009/10]]** (7 lag): Landøya, Stavanger, LRK

## Lagene

## Referanser
Eliteserien i vannpolo for menn 2011/12

**[[Eliteserien i vannpolo for herrer]] 2011/12** var det øverste nivået i norsk vannpolo for herrer sesongen 2011-12. Sesongen startet 2. desember 2011 og ble avsluttet 24. mars 2012.

## Tabellen

## Lagene


•
Namsos
•
NTNUI
•
Landøya
•
Vika
•
Nordby
•
Stavanger
Kaprifol

**Kaprifol** (*Lonicera caprifolium*) er en forvedet klatreplante i kaprifolfamilien. Den er vurdert til høy risiko på fremmedartlisten for 2023. Bærene og plantesaften er giftige for mennesker.
## Beskrivelse
Den har en slyngende og klatrende vekst og blir 1–6 m høy. De bredt ovale, snaue bladene sitter motsatt og har en kort stilk. Det øverste bladparet under blomsterstanden er vokst sammen til en skål, noe som er et godt tegn for å skille mellom kaprifol og vivendel. Kaprifol blomster i juli–august og dufter sterkest om kveldene når store svermere kommer for å pollinere blomstene. Blomstene er samlet i hoder og er nesten helt snaue, monosymmetriske og hvitgule eller med litt rødfarge. Bærene er røde, oransje eller gule. Det diploide kromosomtallet er 18.
## Utbredelse
Kaprifol vokser vilt i sørøstlige Europa og Vest-Asia. Den er en populær hageplante, og i Norge kan den dyrkes til kysten i Sør-Troms, herdighetssone 5 eller 6. Den er vanlig forvillet rundt Oslofjorden og er også funnet andre steder nordover til områdene ved Trondheimsfjorden. I Fremmedartslista er kaprifol vurdert til *høy risiko* på grunn av stort invasjonspotensial og liten økologisk effekt.

## Bruk
Bærene kan forårsake forgiftning hos mennesker.

Blomstene er søte og gode i fruktsalater. De kan brukes for å lage blomstersirup eller blomstersukker.

## Galleri

Lonicera caprifolium RF.jpg|Blomster med sammenvokste blad under blomsterstanden
Blüte des Gartengeißblatt.JPG|Nærbilde av blomster
Lonicera caprifolium fruits.JPG|Frukt


## Referanser
 



## Litteratur
* 
* 
* 
* 

## Eksterne lenker
*
Oddvar Arnesen

**Oddvar Arnesen** (født 1929, død 2003) var musikkmester og sangleder i Frelsesarmeen. Han vokste opp i Askim, og bodde senere i mange år i Bærum, der han var med i Frelsesarmeens menighet i Sandvika.

Han var tekstforfatter og komponist av flere kristne sanger/salmer. Titler var blant flere: «Fortell meg det igjen», «Gledens bud», «Guds barn», «Hold lampene brennende», «Midt i mengden» og «Seierens helt». Mest kjent er «Jeg kan ikke tie om Jesus». Den, samt «En jubelsang kom i mitt hjerte» og «Kan Kristus regne med deg?» står i Frelsesarmeens sangbok.

## Referanser
MF «Landegode»

**MF «Landegode»** er en gassdrevet bilferge bygd i Gdańsk i Polen i 2012 for rederiet Torghatten Nord. Ferga ble overlevert den 4. oktober 2012 og var planlagt for å trafikkere Vestfjorden mellom Bodø og Moskenes fra den 1. januar 2013. Starten ble imidlertid noe forsinket.

Ferga har navn etter Landegode fyr og er én av fire nye ferger som skal seile i konseptet «Lofotfergene». Søsterskipet MF «Værøy» trafikkerer sambandet Bodø-Værøy-Røst-Moskenes mens de to andre tilsvarende ferger etter hvert skal settes inn i ruten mellom Bognes og Lødingen.

MF «Landegode» er den første gassferga i Nordland sammen med MF «Værøy». Etter levering ble det oppdaget en del problemer, deriblant feil med en gassventil. Den 9. januar ble «Landegode» den første av de fire gassfergene som startet ordinær ruteproduksjon, da den i seks dager gikk i sambandet mellom Bognes og Lødingen frem til MF «Barøy» overtok ruten.

Ferga begynte å gå i rute på sitt hovedsamband mellom Bodø og Moskenes den 21. januar som erstatning for MF «Bodø». De to gassfergene har gitt sambandene i ytre Vestfjorden en samlet kapasitetsøkning fra 112 til 240 personbilenheter.

## Sambandshistorikk
*9.-15. januar 2013: Bognes–Lødingen, med sin første rutetur fra Lødingen, med 8 passasjerer, kl. 0930
*Fra 21. januar 2013- > : Satt inn i rute Bodø-Moskenes-Værøy-Bodø fra klokken 1630.

## Se også
*Søsterskipet MF «Lødingen»
*Søsterskipet MF «Barøy»
*Søsterskipet MF «Værøy»
*Riksvei 80
*Europavei 10 med fergesamband til Lofoten
*Fylkesvei 81 med fergesamband til Lofoten

## Referanser


## Kilder
*Hjemmesiden til Torghatten Nord
*Ferryvolution - Nyskapninger innen ferger 
*Fjordfähren in Norwegen - Landegode 

## Eksterne lenker
* 
* 
*  Klipp fra nettstedet youtube.com: MF «Landegode»  passerer Mekjarvik. Fergen på vei fra Polen til Bodø.
*  Avisa Nordland: «Landegode» i bilder. 20 bilder tatt av Aleksander Ramberg. Besøkt 23. november 2012.
*  Lofotposten: «Landegode» på plass. 33 bilder tatt av Kristine Krane. Besøkt 23. november 2012.
*  Bodø havns nettsted: Velkommen hjem M/F «Landegode». Besøkt 23. november 2012.
Fran Walsh

**Frances Rosemary «Fran» Walsh** (født 10. januar 1959) er en nyzealandsk manusforfatter, filmprodusent og låtskriver.

Walsh har bidratt til alle av Peter Jacksons filmer siden *[[Meet the Feebles]]* (1989). Ved Den 76. Oscar-utdelingen vant hun Oscar for beste film, Oscar for beste filmatisering og Oscar for beste sang, alle for hennes arbeid med *[[Ringenes herre: Atter en konge]]* (2003). Hun har totalt fått syv Oscar-nominasjoner.

I 2019 ble Walsh utnevnt til *Dame Companion* av New Zealands fortjenstorden for sin innsats for film.

Walsh er gift med Peter Jackson, og sammen har de to barn.

## Filmografi

## Referanser


## Eksterne lenker
*
Kupa e Shqipërisë

**Kupa e Shqipërisë** er en årlig fotballturnering i Albania arrangert av Federata Shqiptare e Futbollit (FSHF). Turneringen avvikles etter cup-prinsippet og vinneren av turneringen blir kåret til albansk cupmester. Turneringen har vært avholdt hvert år siden 1939, og vinneren av cupen får tildelt en plass i første kvalifiseringsrunde av Europaligaen.

Turneringen ble avholdt for første gang i 1939, hvor den gikk under navnet *Kupa e Mbretit* (Kongens cup), men på grunn av andre verdenskrig ble det ikke avholdt turneringsspill i årene 1940 til 1947. I 1948 ble formatet gjeninnført under navnet *Kupa e Republikës* (Republikkens cup). Mestvinnende lag er KF Tirana og Partizani Tirana, som per 2012 stod med 15 nasjonale titler hver.

Den albanske supercupen Superkupa Shqiptare har hvert år siden 1989 blitt spilt mellom vinneren av Kupa e Shqipërisë og vinneren av den øverste divisjonen Kategoria Superiore.

## Vinnere

* 1938/1939: 	
* 1940/1947: Ikke avholdt
* 1948: Partizani Tirana
* 1949: Partizani Tirana
* 1950: 
* 1951: 
* 1952: 
* 1953: 
* 1954: 
* 1955/1956: Ikke avholdt
* 1957: Partizani Tirana
* 1958: Partizani Tirana
* 1959: Ikke avholdt
* 1960: 
* 1961: Partizani Tirana
* 1962: Ikke avholdt
* 1962/1963: 
* 1963/1964: Partizani Tirana
* 1964/1965: KS Vllaznia Shkodër
* 1965/1966: Partizani Tirana
* 1966/1967: Ikke avholdt
* 1967/1968: Partizani Tirana
* 1968/1969: Ikke avholdt
* 1969/1970: Partizani Tirana
* 1970/1971: 
* 1971/1972: KS Vllaznia Shkodër
* 1972/1973: Partizani Tirana
* 1973/1974: 
* 1974/1975: KS Elbasani
* 1975/1976: 
* 1976/1977: 
* 1977/1978: 
* 1978/1979: KS Vllaznia Shkodër
* 1979/1980: Partizani Tirana
* 1980/1981: KS Vllaznia Shkodër
* 1981/1982: 
* 1982/1983: 
* 1983/1984: 
* 1984/1985: KS Flamurtari Vlorë
* 1985/1986: 
* 1986/1987: KS Vllaznia Shkodër
* 1987/1988: KS Flamurtari Vlorë
* 1988/1989: 
* 1989/1990: 
* 1990/1991: Partizani Tirana
* 1991/1992: KS Elbasani
* 1992/1993: Partizani Tirana
* 1993/1994: 
* 1994/1995: KS Teuta Durrës
* 1995/1996: 
* 1996/1997: Partizani Tirana
* 1997/1998: KS Apolonia Fier
* 1998/1999: 
* 1999/2000: KS Teuta Durrës
* 2000/2001: 
* 2001/2002: 
* 2002/2003: 
* 2003/2004: Partizani Tirana
* 2004/2005: KS Teuta Durrës
* 2005/2006: 
* 2006/2007: KS Besa Kavajë
* 2007/2008: KS Vllaznia Shkodër
* 2008/2009: Flamurtari Vlore
* 2009/2010: KS Besa Kavajë
* 2010/2011: 
* 2011/2012: 
* 2012/2013: KF Laçi
* 2013/2014: Flamurtari Vlore
* 2014/2015: KF Laçi
* 2015/2016: 
* 2016/2017: 
* 2017/2018: 
* 2018/2019: 
* 2019/2020: 
* 2020/2021: 
* 2021/2022: 
* 2022/2023: 

## Referanser


## Eksterne lenker
* Fshf.org – Kupa e Shqipërisë
* Kupa e Shqipërisë hos Soccerway.com
Kaarlo Kangasniemi

**Kaarlo Olavi Kangasniemi** (født 4. februar 1941 i Kulla) er en tidligere finsk vektløfter som ble olympisk mester i 1968. 

## OL-medaljer
* 1968  Mexico by -  **Gull** i vektløfting, mellomtungvekt 

## Eksterne lenker
*
Dukaton

**Dukaton** var en stor sølvmynt som ble preget i ulike europeiske land fra 1500- til 1700-tallet. Den første dukatonen var en italiensk scudo, kjent som *«ducatone da soldi cento»* (av 100 soldi), som ble preget av Karl V av Det tysk-romerske rike i Milano i 1551.  På 1600-tallet ble dukatoner preget i et større antall i en rekke italienske stater, og spredte seg derifra til andre deler av det spanske imperiet, deriblant til Burgund og Nederland. I 1618 ble et preget en dukaton i Brabant og Tournai, som veide 32.48 gram med 0.944 sølv, som avbildet Albrecht av Østerrike og Isabella Clara Eugenia.
Eliteserien i vannpolo for menn 2010/11

**[[Eliteserien i vannpolo for herrer]] 2010/11** var det øverste nivået i norsk vannpolo for herrer sesongen 2010-11. Sesongen startet 16. oktober 2010 og ble avsluttet 13. februar 2011.

## Tabellen

## Lagene


•
Namsos
•
NTNUI
•
Landøya
•
LRK
•
Vika
•
Nordby
•
Stavanger


## Referanser
Krister Kristensson

**Krister Kristensson** (født 25. juli 1942 i Malmö, død 29. januar 2023) var en svensk fotballspiller. Han er den spilleren som har spilt flest kamper for Malmö FF med 626 spilte kamper, hvorav 348 kamper i Allsvenskan alene.

## Meritter
* Svensk seriemester 1967, 1970, 1971, 1974, 1975, 1977
* Svensk cupmester 1967, 1973, 1974, 1975, 1978
* Svenska Dagbladets gullmedalje (med Malmö FF) 1979

## Referanser


## Litteratur
*  Mats Weman, *Blått ett lag. Den bästa elvan någonsin i Malmö FF*, Sportförlaget 2005

## Eksterne lenker
*
Friidrett under Sommer-OL 1896 – Lengdehopp menn

**Lengdehopp** for menn var en av fire hoppøvelser i friidrett under OL 1896 i Athen. Ni deltakere fra fem nasjoner deltok i lengdehoppkonkurransen som ble avviklet 7. april. Ellery Clark fra USA vant konkurransen foran to landsmann og ble den første olympiske mesteren i lengdehopp i moderne tid.

## Resultat

## Kilder
*  (Digitally available at la84foundation.org )
*  (Excerpt available at la84foundation.org)
*
NOU 1984: 13, Åpningstidsutvalget

**Åpningstidsutvalget** var et utvalg opprettet ved kongelig resolusjon 21. august 1981 som skulle «kartlegge omfanget av arbeidsplasser med arbeidstid utenom 07.00-17.00 («det vanlige») og hva slags regler som avgjør åpningstider og arbeidstider», «vurdere økonomiske og sosiale fordeler og ulemper ved ulike ordninger og trekke inn erfaringer som er gjort i Norge og i utlandet», «gi en oversikt over juridiske og tariffmessige spørsmål ved endring/oppmyking av nåværende regler», «ta initiativ til forsøksordninger spesielt for offentlig tjenesteyting», «interessekonflikter skal avveies», «eventuelt komme med forslag om hvordan tidsrammene i ulike virksomheter kan opp mykes, og hvordan økt individuell frihet i valg av arbeidstid kan kombineres med lovregulering og kollektive avtaler».

Utredningen dannet utgangspunktet for lov av 26. april 1985 nr. 20 om åpningstider for utsalgssteder. Denne loven ga på flere måter støtte til utvidede åpningstider på hverdager og lørdager. Loven fastslo at kommunene ikke kunne påby stenging før kl 20.00 på hverdager og før kl 18.00 på dager før søn- og helligdager og det ble gitt en rekke unntak i loven for visse utsalgstyper, herunder for kiosker og bensinstasjoner mv. På den annen side ble kommunenes adgang til å tillate søndagsåpne utsalgssteder gjennom denne loven begrenset.

Utvalget leverte sin rapport, NOU 1984:13 Åpningstider og tilgjengelighet: Bidrag til en samlet åpningstidspolitikk, til Finansdepartementet i april 1984. Utvalget hadde gjennom perioden en rekke medlemmer.

## Referanser


## Eksterne lenker
* Utvalgets rapport hos Bokhylla
Superkupa Shqiptare

**Superkupa Shqiptare**, også kalt kun **SuperKupa**, er en årlig fotballkamp i Albania som blir arrangert av Federata Shqiptare e Futbollit (FSHF). Turneringen er en såkalt superfinale mellom vinneren av den øverste divisjonen Kategoria Superiore og det nasjonale cupmesterskapet Kupa e Shqipërisë. Turneringen har vært avholdt hvert år siden 1989 og blir spilt på Qemal Stafa stadion i Tirana.

Mestvinnende lag er KF Tirana, som per 2018 stod med 11 mesterskapstitler. I årene 1993, 1996 og 1999 ble turneringen ikke avholdt som følge av at vinneren av Kategoria Superiore og Kupa e Shqipërisë var den samme.

## Vinnere

## Referanser


## Eksterne lenker
* Superkupa Shqiptare hos Soccerway.com
Friidrett under Sommer-OL 1896 – Kulestøt menn

**Kulestøt** for menn var en av to kastøvelser i friidrett under OL 1896 i Athen. Sju deltakere fra fire nasjoner deltok i kulstøtkonkurransen som ble avviklet 7. april 1896. Robert Garrett fra USA vant konkurransen og ble den første olympiske mesteren i kulestøt i moderne tid.

## Resultater

## Kilder
*  (Digitally available at la84foundation.org )
*  (Excerpt available at la84foundation.org)
*
Kategoria e Parë

**Kategoria e Parë** er den nest høyeste divisjonen for fotball i Albania. Divisjonen ble dannet samme år som grunnleggelsen av Federata Shqiptare e Futbollit (FSHF) i 1930. Kategoria e Parë er en fotballserie med 16 klubber som spiller 30 serierunder over to kalenderår. Serien var landets øverste nivå fra 1930 og frem til 1998/1999-sesongen, men ble deretter til nivå to under Kategoria Superiore.

Klubben som vinner Kategoria e Parë rykker direkte opp til Kategoria Superiore sammen med sølvvinneren. Klubbene som ender på henholdsvis tredje- og fjerdeplass går inn i en kvalifiseringsrunde på én kamp mot henholdsvis niende- og tiendeplass på øverste nivå. De to dårligst plasserte klubbene ved seriens slutt rykker direkte ned til Kategoria e Dytë (tredje nivå).

## Vinnere

* 1998/1999: Shqiponja Gjirokastër
* 1999/2000: Besëlidhja Lezhë
* 2000/2001: Partizani Tirana
* 2001/2002: KF Elbasani
* 2002/2003: Egnatia Rrogozhinë
* 2003/2004: KF Laçi
* 2004/2005: KS Besa Kavajë
* 2005/2006: KS Flamurtari Vlorë
* 2006/2007: Skënderbeu Korçë
* 2007/2008: KS Flamurtari Vlorë
* 2008/2009: KF Laçi
* 2009/2010: KS Bylis Ballsh
* 2010/2011: KS Pogradeci
* 2011/2012: Luftëtari Gjirokastër
* 2012/2013: KF Lushnja
* 2013/2014: KF Elbasani
* 2014/2015: KF Bylis Ballsh
* 2015/2016: Luftëtari Gjirokastër
* 2016/2017: FC Kamza
* 2017/2018: KF Tirana
* 2018/2019: KF Bylis Ballsh
* 2019/2020: Apolonia Fier
* 2020/2021: 
* 2021/2022: 

## Referanser


## Eksterne lenker
* Kategoria e Parë hos Soccerway.com
Marvell Wynne

**Marvell Wynne** (født 8. mai 1986 i Pittsburgh, Pennsylvania, USA) er en tidligere amerikansk fotballspiller.

Han ble draftet som nummer 1 i MLS Superdraft 2006 av New York Red Bulls. Det ble bare 29 kamper for New York Red Bulls før han ble byttet til Toronto F.C. i april 2007. I Toronto ble han fort en publikumsfavoritt, og det endte med 67 kamper på tre sesonger. Han skåret sitt første MLS-mål i en kamp mot Houston Dynamos den 27.september 2008. I 2010 gikk veien videre til Colorado Rapids, i et bytte mot Nick LaBrocca og en tredjerunde draftvalg for MLS Superdraft 2011. I Colorado ble han omgjort fra høyreback til midtstopper, og hadde suksess øyeblikkelig når laget allerede i hans første sesong vant MLS Cup i 2010, en finale som ble spilt på hans gamle hjemmebane i Toronto. Etter fem sesonger, og 140 kamper gikk kontrakten hans ut, og han havnet i MLS Re-Entry Draft 2014. Der ble han valgt av San Jose Earthquakes som nummer 2 i runde 2.  I San Jose har han havnet tilbake på høyreback. 

Wynne avsluttet karrieren i 2017 etter 11 år og 301 kamper i MLS. 

Wynne er kjent for sin høye toppfart, og er rangert som en av de raskeste i ligaen. Han har fått 5 A-landskamper for USA mellom 2007 og 2011.

Han har også blitt lagt merke til på EA Sports FIFA for sine lange innkast og hurtighet.

## Referanser


## Eksterne lenker
*
Knekk

**Knekk** er et karamellaktig godteri som består av sirup, sukker og fløte som kokes sammen og
eventuelt tilsettes hakket mandel. 

Når blandingen har kokt sammen til en passende konsistens fordeles massen i små konfektformer hvor den
får stivne.


Fil:Knäck (26pcs).jpg
Fil:Knäck 2.jpg|Fem biter knekk i konfektformer.


## Eksterne lenker
* 
*
Hálfdanar saga Brönufóstra

**Hálfdanar saga Brönufóstra** er en fornaldersaga som er skrevet rundt år 1300, det vil si forholdsvis sent i sagalitteraturens historie. Sagaen beskriver Halfdan, sønn av den danske kong Ring og hans kone Signy Ulfhedins.

## Kilder
Sagaen er nedskrevet i manuskriptet AM 152, fol., 571, 4° og fl. Udg. i Fas. III. Den er tatt med blant fornaldersagaene som ble samlet og utgitt av Carl Christian Rafn i 1829, og er også gjengitt hos de islandske historikerne Guðni Jónsson og Bjarni Vilhjálmsson i 1954.

## Handling
Sagaen forteller om kong Ring som blir drept av vikinger, og Halfdan og hans søster Ingibjørg flykter til Bjarmeland. Med hjelp av jettekvinnen Brana redder Halfdan en kongsdatter. Halfdan drar senere til England og gifter seg med kongsdatteren Marsibils. Kong Erik av Miklagard kommer for å fri til Marsibils, men gifter seg i stedet med Ingibjørg. Halfdan hevner også drapet på sin far.

Sagaen er påvirket av middelalderens romantiske strømninger og er, ifølge Finnur Jónsson, ikke av de mest underholdende sagaer. Beskrivelsene er sterkt overdrevne og har ikke rot i virkeligheten. Tallrike sagaer inneholder analoger til den ikoniske hulkampen med Grendel og hans mor i ‘’Beowulf, ‘’men ingen er nærmere den gamle engelske epikken enn Hálfdans hulkamp med to troll. Det er også interessant at dette avsnittet ser ut til å være forpliktet til en skriftlig kilde som også brukes av *Gríms saga Lodinkinna,*en av de fire Hrafnistumannasögur (Ramstasagaene), som *Hálfdanar Saga Brönufóstra* ikke har vært knyttet til.

## Referanser


## Litteratur
* Finnur Jónsson: *Den oldnorske og oldislandske litteraturs historie*, 1923

## Eksterne lenker
* Hálfdanar saga Brönufóstra, fulltekst på norrønt på heimskringla.no
* Carl Christian Rafn: Fornaldar Sögur Nordelanda eptir gömlum Handritum, Bind 3
Prothysana

* se Systematisk inndeling

***Prothysana*** er en slekt av sommerfugler som hører til familien silkespinnere (Bombycidae).

## Utseende
Larvene er på ryggsiden kledt med tette, flate hår som gjør at de kan ligne på et rufsete teppe. De har vært spekulert i om disse hårene etterligner kokongene til parasittiske veps, slik at parasittene skal tro at larven alt er parasittert og gå forbi.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien silkespinnere, Bombycidae Latreille, 1802 – ca. 350 arter fordelt på ca. 60 slekter
************* Underfamilien Apatelodinae – noen ganger regnet som en egen familie, Apatelodidae
************** Slekten *Prothysana* Walker, 1855
*************** *[[Prothysana felderi]]* (Druce, 1887) (noen ganger kalt *Tarchon felderi*)
*************** *[[Prothysana terminalis]]* Walker, 1855

## Kilder
* Barcode of Life - *Prothysana*. Med bilder av artene
* *Prothysana* på funet.ftp - Markku Savela's Lepidoptera and other life Forms.  Liste over artene http://ftp.funet.fi/pub/sci/bio/life/insecta/lepidoptera/ditrysia/bombycoidea/apatelodidae/prothysana/index.html
* Caterpillars of the World - Peru - *Prothysana felderi* http://www.learnaboutbutterflies.com/Caterpillar%20-%20Prothysana%20felderi.htm

## Eksterne lenker
*
Ephoria

* se Systematisk inndeling

***Ephoria*** er en slekt av sommerfugler som hører til familien silkespinnere (Bombycidae).

## Utseende
Middelsstore, lyst gråbrune silkespinnere.

## Utbredelse
Slekten forekommer fra Belize i nord til Brasil i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien silkespinnere, Bombycidae Latreille, 1802 – ca. 350 arter fordelt på ca. 60 slekter
************* Underfamilien Apatelodinae – noen ganger regnet som en egen familie, Apatelodidae
************** Slekten *Ephoria* Herrich-Schäffer, 1855
*************** *[[Ephoria arenosa]]* Butler, 1878
*************** *[[Ephoria auratilis]]* Prout, 1934
*************** *[[Ephoria basifulva]]* (Kaye, 1901)
*************** *[[Ephoria chosenibia]]* Bryk, 1948
*************** *[[Ephoria ephora]]* (Stoll, 1782)
*************** *[[Ephoria fractisriga]]* Alphéraky, 1892
*************** *[[Ephoria gaby]]* Bryk, 1948
*************** *[[Ephoria hezia]]* (Druce, 1899)
*************** *[[Ephoria insularis]]* Kardakoff, 1928
*************** *[[Ephoria lybia]]* Druce, 1898
*************** *[[Ephoria marginata]]* Walker
*************** *[[Ephoria postarcuata]]* Wehrli, 1939

## Eksterne lenker
* 
* Bilde av ''Ephoria'' sp.
* Barcode of Life - *Ephoria*. Med bilder av artene http://www.boldsystems.org/index.php/Public_BarcodeCluster?clusterguid=BOLD:AAA3545
* *Ephoria* på funet.ftp - Markku Savela's Lepidoptera and other life Forms.  Liste over artene http://ftp.funet.fi/pub/sci/bio/life/insecta/lepidoptera/ditrysia/bombycoidea/apatelodidae/apatelodinae/ephoria/index.html
Knabstruper

**Knabstruper** er en dansk hesterase, som i dag nesten er forsvunnet i sin opprinnelige form. Major Willars Knudsen Lunn avlet frem rasen på herregården, Knabstrup på Vest-Sjælland på begynnelsen av 1800-tallet.

Knabstruperen er basert på Frederiksborghesten, som major Lunn hentet flere av fra blant annet det berømte Løvenborg stutteri. I avlen inngikk en berømt flæbehoppe i 1812, som var kommet til Danmark med spanske tropper under Napoleonskrigene.

Utseendet er likt hesten til Pippi Langstrømpe.

## Kilder
* 

## Eksterne lenker
* 
* Knabstrupperforeningen for Danmark
* Foreningen gamle danske husdyrracer
Queens Museum

**Queens Museum**, tidligere **Queens Museum of Art** er et amerikansk kunstmuseum i bydelen Queens i New York City, grunnlagt i 1972 i bygningen som huset FNs hovedforsamling fra 1946 til 1950. Bygningen ligger i Flushing Meadows-Corona Park ved Grand Central Parkway.

## Bygningshistorikk
Da Queens Museum startet sin virksomhet i 1972 hette det først *The Queens Center for Art and Culture*. Det holder til i New York City Building fra 1939. Bygningen ble tegnet av arkitekten Aymer Embury III (blant annet også Zoo i Central Park og broen Tri-Borough Bridge i New York City) i en nyklassisistisk stil for å benyttes som byen New Yorks utstillingspaviljong ved verdensutstillingen New York World's Fair 1939-40 med temaet "The World of Tomorrow". Deretter ble bygningen gjort om til rekreasjonsformål med isbane og bane for rulleskøyter for almenheten. I 1945 ble det foretatt en ombygging og i 1946 ble bygningen tatt i bruk av den nystartede FNs generalforsamling som brukte bygningen til 1950. Da den nye FN-bygningen sto ferdig, ble den igjen benyttet til  rekreasjonsformål. I 1964–65 ble den så enda en gang utstillingspaviljong for New Yorks verdensutstilling, og i 1972 kunne kunstvirksomheten så flytte inn. I 1994 ble det gjort en viss ombygging av museet, og 12. april 2011 ble det første spadetaket tatt av borgermester Michael Bloomberg for et omfattende tilbygg som tilnærmet ville fordoble arealet til museet fra cirka  til drøyt  kvadratmeter. Tilbygget ble tatt i bruk i november 2013. Rekreasjonsvirksomheten fikk et eget nybygg i samme parken i 2009.

## Samlinger og virksomhet
Museets samlinger innbefatter omkring  objekter (2012) – en stor del dokumentasjon og gjenstander fra verdensutstillingene – kunstverk av Salvador Dali, Mark Dion og andre, nyhetsfotografi of dokumentasjon om byen New York, byplanlegging og en spektakulær miniatyrversjon av hele New York-området fra 1964. Man har også et nytt samarbeid med Tiffany & Co. omkring tiffanyteknikken for glassarbeider. Museet har også mange midlertidige utstillinger og en omfattende satsing på utdanningsprogram og aktiviteter for skoleungdommer og almenheten. Inntil museumsbygningen er det reist  en veldig obelisk og en stor klode som symboliserer "verdensfred og enighet".

## Referanser


## Eksterne lenker
*
Dekolletasje

**Dekolletasje** er en utringning eller nedringning (halsutskjæring) på en kjole som blotter halsen og mer eller mindre av brystet og skuldrene. Utringningen kan også blottlegge nakken og strekke seg nedover ryggen. Betegnelsen *dekolletasje* kan også brukes om en ball- eller selskapskjole med dyp utringing. *Dekolletert* betyr «utringet». Ordet har fransk opprinnelse.

Dype utringninger var vanlig i den europeiske kvinnedrakten på 15-, 16- og 1700-tallet. Moten er beholdt blant annet i dirndl, tradisjonelle kjoledrakter brukt blant annet i Bayern. Dekolletasjer forekommer ellers i ulike formvarianter på selskapskjoler, bluser og topper fra 1800-tallet og fram til i dag.

>
File:Preprom.jpg|Amerikanske ungdommer pyntet til *[[prom]]*, avslutningsfest og kveldsball for high school-elever, 2005. Vanlig kleskode innebærer side-, selskaps- eller ballkjoler for jentene, formelle smokinger for guttene. Jentene har bare skuldre, men ingen dyp utskjæring foran som framhever brystene på en «uanstendig» måte. De har ellers brystbuketter festet til håndleddene.


## Se også
* Fichu, tynt sjal som dekker en utringning
* Krage, halslinning

## Referanser


## Eksterne lenker
*
Vuggevise (Jens Gunderssen)

**«Vuggevise»**, også kjent som **«Vinden rider høyt på sky»** og **«Noen kommer, noen går»**, er ei vise med melodi og tekst skrevet av teatermannen og visedikteren Jens Gunderssen (1912-1969). Visa ble utgitt i *Ballade!: Jens Gunderssens visebok med melodier* som kom på Tiden forlag i 1949 (2. opplag utgitt i 1950). Jens Gunderssen framførte selv visa i radioinnspillinger i NRK, og den ble den mest kjente og populære sangen hans. 12. januar 1954 sang han «Vuggevise» til eget gitarakkompagnement som det første offisielle kulturinnslaget i NRKs prøvesendinger med fjernsyn.

«Vuggevise» er ellers spilt inn med blant andre Jørn Simen Øverli og Geirr Lystrup (1975), Eva von Hanno (1981), Alf Cranner (1992) og (2006), Herborg Kråkevik, Karl-Henrik Gunderssen (1998), Mari Maurstad (1999), Jannike Kruse (2005), Frøydis Armand (2007), Live Maria Roggen (2009), Aasmund Nordstoga (2010), Birgit Rike Lund (2010), Jan Erik Vold (2012), Finn Coren (2012) og Marit Skikkelstad (2014)

Refrenget i visa, «Noen kommer, noen går. Noen dør i livets vår. Stjerner lyser hvite.», ga tittel til dobbelt-cd-en *[[Stjerner lyser hvite]]* som kom til 100-årsmarkeringa av opphavsmannens fødsel i 2012. På plata framfører norske sang- og viseartister Gunderssens viser.

## Bakgrunn
«Vuggevise» ble skrevet under andre verdenskrig. Kona til en av Jens Gunderssens beste venner ble alvorlig syk og lå på sykehuset og visste hun skulle dø. Hun hadde bestandig vært svært begeistret for Jens Gunderssen og visene hans, og spurte om han kunne komme på besøk for å synge noen sanger for henne. Kvelden før besøket skrev Jens Gunderssen «Vuggevise» til henne. 

## Referanser
Finn Faaborg

**Finn Faaborg** (født 3. desember 1902 i Oslo, død 19. desember 1995 i Oslo) var en norsk maler.

Faaberg studerte i 1925 ved Statens kunst- og håndverksskole og under Axel Revold ved Statens kunstakademi i perioden 1927 til 1929. Han underviste og senere rektor ved Statens håndverks- og kunstindustriskole i perioden 1946 til 1972.

Finn Faaborg tidlige arbeider var romantisk dystre naturmotiver fra Telemark. Fra midten av 1930-årene lysner hans arbeider og interiører kommer også inn som motiver. Han malte asketiske enkle blå landskaper med båter, naust og garn til tørk med motiver fra Vestlandet og Bornholm. Noen av hans arbeider er også sosialt pregede, slik som Bomberom I og II og Tragedie I og II.

## Kjent arbeider
* Syersken (1937) &ndash; i Nasjonalgalleriet i Oslo
* Blomsterbuketten (1939) &ndash; i Nasjonalgalleriet i Oslo
* Bomberom I  (1949)
* Bomberom II (1949) 
* Tragedie I  (1950)
* Tragedie II (1950)

## Referanser
Friidrett under Sommer-OL 1900 – 100 meter menn

**100 meter** for menn var en av sprintøvelsene i friidrett under OL 1900 i Paris. Det var 20 deltakere fra ni nasjoner. Konkurransen ble avviklet 14. juli 1900. 
## Rekord
Gjeldende rekord før lekene i 1900:

*(*)* uoffisiell

Arthur Duffey satte ny olympisk rekord i det første heatet med 11,4 og Walter Tewksbury tangerte rekorden i heat nummer to. I tredje heatet tangerte Frank Jarvis det uoffisielle verdensrekorden (10,8) og i semifinalen tangerte også Tewksbury verdensrekorden.

## Resulat

### Innledende heat
Seks heat der de to beste gikk videre til semifinalene.

**Heat 1**

Duffey passerte målstrekken ca en meter foran Moloney.

**Heat 2**

Tewksbury var ca 15 centimeter forann McClain.

**Heat 3**

**Heat 4**

Leiblee vant ca en halv meter foran Dörry.

**Heat 5**

Pritchard vant heatet ca en halv meter foran Minahan.

**Heat 6**

Burroughs vant heatet med nesten en meter foran Boardman.

### Semifinaler
Det var tre semifinaleheat med fire løpere i hvert heat der vinnerne gikk til finalen. De som kom på andre- og tredjeplass til et oppsammligsheat.

**Semifinale 1**

Duffey vant ca 1,5 meter foran Rowley
**Semifinale 2**

Tewksbury tangerte verdensrekorden og passerte målsteken ca 15 centimeter foran Leiblee.

**Semifinale 3**

Jarvis vant den tredje semifinalen en snau meter foran McClain.

**Oppsamlingsheat**

Rowley vant heatet med noen få centmeter foran Pritchard og tok den fjerde finaleplassen.

### Finale

## Kilder
* International Olympic Committee.
* De Wael, Herman. *Herman's Full Olympians*: "Athletics 1900".  Accessed 18 March 2006. Available electronically at Athletics 1900 .
*
Walter Tewksbury

**John Walter Beardsley Tewksbury** (født 21. mars 1876 i Ashley, Pennsylvania, død 24. april 1968 i Tunkhannock, Pennsylvania) var en amerikansk friidrettsutøver. 

Tewksbury ble olympisk mester to ganger under OL 1900 i Paris. På 100 meter tangerte han verdensrekorden i semifinalen med tiden 10,8 men ble i finalen slått av Frank Jarvis. Dagen etter løp Tewksbury i finalen på 60 meter, men måtte nok en gang se seg slått, denne gang av Alvin Kraenzlein. På 400 meter hekk vant han sin første olympiske tittel, på den tiden var hekkene telefonstolper som lå over banen og den siste hekken var et vannhinder som i hinderløp. På 200 meter hekk kom han på tredjeplass bak vinneren Alvin Kraenzlein.  Tewksbury vant sin andre olympiske tittel på 200 meter. 

## OL-medaljer
* **[[Friidrett under Sommer-OL 1900|1900]]  [[Paris]]:**
**  **Gull** i friidrett, 200 meter  USA 
**  **Gull** i friidrett, 400 meter hekk  USA 
**  Sølv i friidrett, 60 meter  USA 
**  Sølv i friidrett, 100 meter  USA 
**  Bronse i friidrett, 200 meter hekk  USA

## Referanser


## Eksterne lenker
*
Soldatkeiserne

**Soldatkeiserne** (også kalt for «kasernekeiserne») er en betegnelse på de romerske keiserne som grep makten ved at de var kommandant av en romersk hær. Begrepet kom i bruk på 1800-tallet for de romerske keiserne for krisetiden 235–284, en periode da riket var nær ved å gå i oppløsning. Avhengig av hvordan det telles var det mellom tolv eller fjorten soldatkeiseren på 33 år med gjennomsnittlig tid som hersker på to år.

Resultatet var en tid med uro og krigstilstand. Kriger foregikk på mange fronter, både mot ytre fiender og som borgerkriger mellom keisere, motkeisere og keiserkandidater; i tillegg herjet og plyndret ofte keiserne i sitt eget rike som i fiendeland. De fleste keiserne i perioden var offiserer ved ulike frontavsnitt som var blitt utnevnt til keisere av soldatene sine. Regjeringstiden var som regel kort. De fleste soldatkeiserne falt i kamper med andre soldatkeisere eller ble myrdet av sine egne soldater eller av den keiserlige livgarde; noen få falt i kamp mot ytre fiender eller som offer for sykdommer. Mot slutten av perioden greide dyktigere hærførere blant soldatkeiserne å slå tilbake fiendtlige invasjoner og samle riket. Diokletian (keiser 284–305) satte en stopper for de stadige keisermyrderiene og borgerkrigene – en stund. Han gav riket en fastere struktur enn det hadde hatt på lenge, og ikke minst fred.

Til de mest kjente soldatkeiserne hører Maximinus Thrax (den første i perioden), Decius, Claudius II Gothicus og Aurelianus. Også Septimius Severus (keiser 193-211), til dels også hans etterfølger, regnes av og til blant soldatkeiserne. Tas betegnelsen bokstavelig, var også Vespasian (keiser 69–79) soldatkeiser.

## Liste

## Referanser
Vuelta a España 1972

**Vuelta a España 1972** var den 27. utgaven av Vuelta a España og ble avholdt fra 27. april til 14. mai 1972. Det bestod av 17 etapper på til sammen ,3&nbsp;km, og ble vunnet av José Manuel Fuente fra sykkellaget Kas-Kaskol. Fuente vant også klatretrøyen mens Domingo Perurena vant poengkonkurransen.

## Resultater
### Sammenlagt

## Referanser


## Eksterne lenker
* La Vuelta (Offisiell nettside på spansk, engelsk og fransk)
Nedre Skøyen vei (Oslo)

**Nedre Skøyen vei** er en vei på Skøyen i Oslo som går fra Drammensveien til Skøyen terrasse.

Navnet ble vedtatt i 1982.

## Bygninger

* Nr.2 – Multiconsults hovedkontor.
* Nr.11 - Hovedkontoret til Fuglesangs Group.
* Nr.18 – Gammel bygård, del av Amalienborg Boligsameie
*Nr. 24 Orkla Hovedkontor.
*Nr. 26 Evry ASA

## Litteratur
* 

## Eksterne lenker
* 
*